CELEX: 62020TN0361
Language: el
Date: 2020-06-10 00:00:00
Title: Υπόθεση T-361/20: Προσφυγή της 10ης Ιουνίου 2020 — El Corte Inglés κατά EUIPO — Europull (GREEN COAST)

3.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 255/28
            
         
      Προσφυγή της 10ης Ιουνίου 2020 — El Corte Inglés κατά EUIPO — Europull (GREEN COAST)
      (Υπόθεση T-361/20)
      (2020/C 255/37)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγουσα: El Corte Inglés, SA (Μαδρίτη, Ισπανία) (εκπρόσωπος: J. L. Rivas Zurdo, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Europull Srl (Κάπρι, Ιταλία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: η προσφεύγουσα ενώπιον του Γενικού Δικαστηρίου
      
         Επίδικο σήμα: εικονιστικό σήμα της Ευρωπαϊκής Ένωσης GREEN COAST — Υπ’ αριθ. 14 936 694 σήμα της Ευρωπαϊκής Ένωσης
      
         Διαδικασία ενώπιον του EUIPO: διαδικασία για την κήρυξη ακυρότητας
      
         Προσβαλλόμενη απόφαση: απόφαση του τετάρτου τμήματος προσφυγών του EUIPO της 30ής Μαρτίου 2020 στην υπόθεση R 1555/2019-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση καθόσον, απορρίπτοντας την προσφυγή της προσφεύγουσας, επιβεβαιώνει την απόφαση του τμήματος ακυρώσεων υπ’ αριθ. 13 595 C, η οποία έκανε δεκτό το αίτημα ακυρώσεως και επιβεβαιώνει την ακυρότητα του σήματος της Ευρωπαϊκής Ένωσης υπ’ αριθ. 14 936 694 GREEN COAST (εικονιστικό), για τα προϊόντα της κλάσης 25.
               
            
                  —
               
               
                  να καταδικάσει στα δικαστικά έξοδα τον ή τους αντιδίκους που αντικρούουν την παρούσα προσφυγή.
               
            
         Προβαλλόμενοι λόγοι
      
      
                  —
               
               
                  Η προσβαλλόμενη απόφαση παραβιάζει τους κανόνες περί αποδείξεως του προγενέστερου δικαιώματος (ιταλικό σήμα με υπ’ αριθ. MO1997C000283 αίτηση καταχωρίσεως και υπ’ αριθ. 0001247661 καταχώριση στο μητρώο), ιδίως στο σημείο 22, στο οποίο το τμήμα προσφυγών κρίνει ότι η απόδειξη αυτή προσκομίστηκε, και στα σημεία 15 έως 21, στα οποία περιλαμβάνονται οι ουσιαστικές κρίσεις βάσει των οποίων το τμήμα προσφυγών κατέληξε στο ως άνω συμπέρασμα.
               
            
                  —
               
               
                  Παράβαση του άρθρου 12, παράγραφος 2, στοιχείο α', του άρθρου 2, παράγραφος 2, στοιχείο β', περίπτωση i), στο οποίο παραπέμπει το άρθρο 12, καθώς και, κατ’ αναλογίαν, του άρθρου 7, παράγραφος 2, στοιχείο α', περίπτωση ii), του κατ’ εξουσιοδότηση κανονισμού (ΕΕ) 2018/625 της Επιτροπής.
               
            
                  —
               
               
                  Παράβαση του άρθρου 18, παράγραφος 1, στοιχείο α', και του άρθρου 8, παράγραφος 1, στοιχείο α', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.